text: Skole fra 1780 lukker
  02 maj 2013 kl. 13.53
  Siden 1780 har der været skole i Lindegade i Christiansfeld. I morgen er det slut. Skolen sammenlægges med en anden skole i Christiansfeld.
  Siden november 2011 har skolen på Gl. Kongevej i Christiansfeld været under renovering og udbygning.
  Det er sket for at få plads til eleverne fra skolen i Lindegade.
  Og nu sker det. I dag er den gamle skole i Lindegade - den er faktisk fra ca. 1780 - blevet pakket ned, og i morgen begynder eleverne i den nye fælles skole.
  Den ældgamle skole har kun haft de helt små elever - op til 3. klasse.
  